แม่ทัพใหญ่ JMART ควักเงินเฉียด 90 ลบ. เก็บเพิ่ม 2 ล้านหุ้น การันตีผลงานโตต่อเนื่อง
"อดิศักดิ์ สุขุมวิทยา" แม่ทัพใหญ่ JMART ควักเงินเฉียด 90 ล้านบาท เข้าเก็บเพิ่ม 2 ล้านหุ้น การันตีผลงานโตต่อเนื่อง
แม่ทัพใหญ่ JMART "อดิศักดิ์ สุขุมวิทยา" ควักเงินเฉียด 90 ล้านบาท เข้าเก็บเพิ่ม 2 ล้านหุ้น การันตีผลงานโตต่อเนื่อง
27 ก.ย. 2564

ผู้สื่อข่าวรายงานว่า เมื่อในวันที่ 21-22 กันยายนที่ผ่านมา ปรากฏรายชื่อ นายอดิศักดิ์ สุขุมวิทยา ประธานเจ้าหน้าที่บริหาร และกรรมการ บริษัท เจ มาร์ท จำกัด (มหาชน) หรือ JMART เข้าทำรายการซื้อขายหุ้นสามัญของ JAMRT รวม 2,005,200 หุ้น มูลค่ารวม 87,102,900 บาท
โดยในวันที่ 21 กันยายน 2564 นายอดิศักดิ์ เข้าซื้อหุ้นสามัญของ JMART จำนวน 205,200 หุ้น ในราคาหุ้นละ 43.25 บาท หรือคิดเป็นมูลค่า 8,874,900 บาท
ขณะที่วันที่ 22 กันยายน 2564 นายอดิศักดิ์ ได้เข้าซื้อหุ้นสามัญของ JMART เพิ่มอีก 1,800,000 หุ้น ที่ราคาหุ้นละ 43.46 บาท หรือคิดเป็นมูลค่า 78,228,000 บาท
ทั้งนี้ การเข้าซื้อหุ้นดังกล่าวถือเป็นการสร้างความเชื่อมั่นให้กับผู้ถือหุ้น และนักลงทุน เนื่องจากบริษัทยังมีแนวโน้มในการเติบโตอย่างแข็งแกร่งในทุกธุรกิจ ทั้งในส่วนของ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT, บริษัท ซิงเกอร์ประเทศไทย จำกัด (มหาชน) หรือ SINGER และ บริษัท เจเอเอส แอสเซ็ท จำกัด (มหาชน) หรือ J เป็นต้น